**ROMÂNIA**

**CONSILIUL JUDEȚEAN**

**JUDEȚUL VRANCEA**

**HOTĂRÂREA nr. 114**

**din 5 iunie 2025**

**privind:** acordarea de gratuitate elevilor care învață în sistemul educațional din județul

Vrancea, pentru accesul la obiectivele Muzeului Vrancei

**Consiliul Județean Vrancea,**

- **văzând** Referatul nr.6656/17.04.2025 al Direcției Juridice și Administrație Publică, privind acordarea de gratuitate elevilor care învață în sistemul educațional din județul Vrancea, pentru accesul la obiectivele Muzeului Vrancei, precum și adresa Muzeului Vrancei nr. 932/1.04.2025, înregistrată la Consiliul Județean Vrancea sub nr. 5500/1.04.2025 și Hotărârea Consiliului de Administrație al Muzeului Vrancei nr. 5/28.03.2025;

-**având în vedere**

-prevederile Hotărârii Consiliului Județean Vrancea nr. 146/2024 privind aprobarea organigramei, statului de funcții și a Regulamentului de Organizare și Funcționare pentru Muzeul Vrancei;

- prevederile Hotărârii Consiliului Județean Vrancea nr. 86/2024 privind aprobarea taxelor de intrare și a tarifelor pentru întocmirea studiilor istorico- arhitecturale și arheologice necesare întocmirii P.U.G – urilor și pentru descărcările de sarcină istorică, percepute de Muzeul Vrancei;

- **ținând cont de**

- prevederile art. 24 alin.2 din Legea nr. 311/2003 privind muzeele și colecțiile publice, republicată, cu modificările și completările ulterioare;

- prevederile art. 61 alin.16 și art. 83 alin. 19 din Legea nr. 198/2023 a învățământului preuniversitar, cu modificările și completările ulterioare;

-prevederile art.21 alin.3 și 4 din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

-prevederile art. 128 din Legea nr. 199/2023 a învățământului superior;

- **luând act** de prevederile art.7 din Legea nr.52/2003, privind transparenţa decizională, republicată, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- **în baza** art. 173 alin. (1) lit. c) și f) din O.U.G. nr. 57/2019 privind Codul administrativ, cu modificările și completările ulterioare;

**- în temeiul** art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Acordarea de gratuitate elevilor care învață în sistemul educațional din județul Vrancea, pentru accesul la obiectivele Muzeului Vrancei**.**

**Art. 2** Începând cu data intrării în vigoare a prezentei hotărâri, anexa nr. 1 a Hotărârii Consiliului Județean Vrancea nr.86/2024, privind aprobarea taxelor de intrare și a tarifelor pentru întocmirea studiilor istorico- arhitecturale și arheologice necesare întocmirii P.U.G – urilor și pentru descărcările de sarcină istorică, percepute de Muzeul Vrancei, se va completa cu gratuitatea prevăzută la art.1, potrivit anexei care face parte integrantă din prezenta hotărâre.

**Art. 3** Prevederile prezentei hotărâri vor fi duse la îndeplinire de către aparatul de specialitate al Consiliului Județean Vrancea și de Muzeul Vrancei și vor fi comunicate celor interesați de către secretarul general al județului, prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**

**ROMÂNIA**

**CONSILIUL JUDEȚEAN Anexă**

**JUDEȚUL VRANCEA la Hotărârea nr. 114 din 05.06.2025**

**Taxe de intrare la obiectivele Muzeului Vrancei**

-Adulți - 10 lei

-Pensionari și grupuri organizate adulți și pensionari - 5 lei

-Elevii care nu învață în sistemul educațional din județul Vrancea,

studenți, veterani de război, individual sau în grup, persoane cu

handicap mediu sau ușor, reducere cu 75% din prețul biletului

întreg - 2,50 lei

-Elevii care învață în sistemul educațional din județul Vrancea,

copiii preșcolari, însoțitorii de grup, copiii instituționalizați,

persoanele cu handicap grav sau accentuat, precum și persoanele

care le însoțesc, pensionarii și salariații din rețeaua muzeală - gratuit

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**